LEO ปล่อยโฆษณา “แร็พเล่าเรื่อง” หวังดึงลูกค้าใช้ “โลจิสติกส์” ครบวงจร
LEO จัดทำโฆษณาชุดใหม่ด้วยการ “แร็พเล่าเรื่อง” หวังให้ลูกค้าเข้าใจบริษัทมากขึ้น และมาใช้บริการ “โลจิสติกส์” ครบวงจร
LEO จัดทำโฆษณาชุดใหม่ด้วยการ “แร็พเล่าเรื่อง” หวังให้ลูกค้าเข้าใจบริษัทมากขึ้น และมาใช้บริการ “โลจิสติกส์” ครบวงจร
18 ส.ค. 2565

ผู้สื่อข่าวรายงานว่า บริษัท ลีโอ โกลบอล โลจิสติกส์ จำกัด (มหาชน) หรือ LEO ผู้ให้บริการโลจิสติกส์แบบครบวงจรยักษ์ใหญ่เบอร์ต้นๆของไทย ได้ปล่อยคลิปโฆษณาชุดใหม่ที่ทำให้ผู้ประกอบการที่สนใจขนส่งสินค้าทั้งการนำเข้า และส่งออกไปยังต่างประเทศเข้าใจบริการของ LEO มากขึ้น ผ่านการแร็พแบบเล่าเรื่องที่มาที่ไปของ LEO และสิ่งที่กำลังดำเนินการอยู่ในขณะนี้
โดย LEO ถือเป็นหนึ่งบริษัทด้านขนส่งที่มีความชำนาญ และช่วยวางแผนให้กับผู้ประกอบการที่ขาดความรู้ด้านการขนส่งสินค้า และบริษัทยังให้บริการโลจิสติกส์สินค้าทุกประเภทแบบครบวงจร ตั้งแต่การรับสินค้าจากโรงงานของผู้ประกอบการ ไปจนถึงการส่งสินค้าถึงมือผู้รับในต่างประเทศ ซึ่ง LEO มีเครือข่ายมากกว่า 190 ประเทศทั่วโลก ทั้งทางบก ทางน้ำ และทางอากาศ